346 
MEMOIRES. 
ment leurs vivres, respandu le vin par les caves, donné le bled aux 
chevaulx sans mesure, deschiré, rompu et brisé insolentement leurs 
meubles, et quelquefoys laissé le feu après eulx pour achever de dé¬ 
vorer ce qu’ilz n’avoyent peu consommer ou emporter, oultre et par 
dessus la violance faicte à l’honneur des femmes et des filles, et aux 
personnes des hommes; le tout sans aucune punition et justice. 
De la justice et officiers d’icelle. 
Que les prevostz des mareschaulx ou leurs lieutenans, dont les au- 
cungs sont personnes ydiotes et abjectes, ne scaichant lire ny escrire, 
ne s’acquictentaucunement de leurs charges; et ne voyt on aucune 
punition des crimes et excès, bien que les voleries, murtres, assassi¬ 
nats, fabrication de faulce monnoyes, et toutes aultres espèces de 
crimes soyent en plus grand vogue que jamais; d’aultant que lesdits 
prevostz n’en veulent faire la recherche ny la porsuytte, s’ilz n’y san- 
tent beaucoup de gaing et peu de travail et de despence. 
Quant aux justices ordinaires, on ny voyt nçn plus de punition des 
débets; qui a vient pour deux occasions, entre aultres: l’une que, si le 
délinquant est personne riche, aussitost qu’il sent qu’on informe 
contre luv, il s’arme de lettres d’appel et inhibe le premier juge; se 
faict eslargir, s’il est prisonnier; et enfin tout s’oblye à faulte de por¬ 
suytte. S’il est pouvre, il ne se treuve aucung que luy veulle faire 
partie; et si le procureur du Roy est seul partie, il n’y a argent après 
pour payer, je ne dirav pas le juge et le greffier, mais la conduicte 
du prisonnier appellant de la question, du foet ou de la mort en la 
court de parlement, là où il fault payer aussi le consierge et les espices, 
il aict il de quoy ou non ; de sorte qu’un juge ordinaire est en grand 
peyne aussitost qu’il tient ung criminel pouvre; car celluy qui aura 
dénoncé le forfaict, ores qu’il aye esté desrobé , excedé ou endom- 
maigé en quelque sorte, déclaire ne vouloir faire partie, de peur de 
payer les fraiz; dont plusieurs s’en vont impunis par ce moyen; qui 
est cause que le nombre des malfaiteurs est tant acreu, que ceste 
mescliante herbe suffoquera en brief la bonne semence, si Sa Majesté 
n’y prouvoye; de tant que les ennemys ne se renforcent aujourd’huy 
que de ces misérables qui ont mérité, longtemps y a, la corde. 
Que les greffiers des cours royalles font infinies concussions et exac¬ 
tions indeues sur le peuple; de sorte que les escriptures, diètes et 
vacations du greffier ou despeches des parties allans par appel, excé¬ 
dent l’ancienne taxe du double de beaucoup plus, estant impossible 
aux magistratz y remédier ny empescher le cours de ces malesversa- 
tions ; de tant que lesdits greffiers tiennent les greffes à ferme du Roy, 
duquel ilz ont faict la condiction meilheure ; et pour ceste occasion 
sont tousjours supportés; mes de tant qu’ilz ont mys lesdites fer¬ 
mes à trop hault prix, ilz n’y peuvent s’i sauver s’ilz ne desrobent. 
Ce prétexte du proffict du Roy est cause aujourd’huy de tel désordre 
que les meschans hasardeus et concusseurs entrent ausdites charges, 
et la porte y est fermée aux gens de bien; à quoy messieurs lestréso- 
